Önkormányzati képviselői beszámoló 2024

Tóthné Vass Anita

Független önkormányzati képviselőként. 2019 óta vagyok jelen Község életében a Környezetvédelmi, Kulturális, Kommunikációs, Oktatási-nevelési, Sport, Civil összefogást elősegítő és Település fenntartási Bizottság elnökeként. Az idei év őszétől 2.ciklusomat kezdtem, hogy a választópolgárok érdekeit képviseljem.

Az együttműködés híve vagyok, mert meggyőződésem, hogy a faluért folyó munka akkor eredményes, ha együtt tudunk és akarunk dolgozni. Testületi üléseken minden alkalommal részt vettem, körültekintően igyekeztem a jó döntést meghozni.

Nagyon sok a feladat a településen, így a folyamatos az úthálózat, (átadásra került a Deák Ferenc utca, Széchenyi Terv Plusz keretében) a villany hálózat, a vízhálózat fejlesztése. Nagy öröm, hogy az idei évben sikerült az iskola és a bölcsőde átadása is. Birtokba vették a védőnők is az új helyiséget a Rákóczi utcai Egészségházban és bővítésre kerül a gyermekorvosi rendelő is. Emlékparkot avattunk augusztusban a Büszkeségponton. Rendezvényeinek látogatottsága is szép számmal emelkedik, igen jelentős eseménynek számít a Februári Kolbásztöltő fesztivál, mind baráti, mind családi összetartásra.

Nagy hangsúlyt fektetünk a település tisztaságára, környezettudatosságra, így az idén is több konténernyi elektromos és fémhulladék került elszállításra.

Az idei év tavaszától Közterület Felügyelő dolgozik a településen, segítve az Önkormányzat munkát, a biztonságos közlekedést az Óvodánál, Iskolánál és a falu minden pontján. Jelen van mindenhol, ahol szükség van rá és hívják.

“Minden itt élő tehet valamit Kulcsért gyerekként és felnőttként egyaránt. Van, aki az ötleteivel, van, aki tevékeny munkával, van, aki építő kritikával, s van, aki azzal, hogy óvja, s nem rongálja a környezetét, nem szemetel, megbecsüli más munkáját. “

Továbbra is állok szíves rendelkezésére bárkinek, akinek kérdése-kérése észrevétele van.

Tóthné Vass Anita

2024.12.04